
హైదరాబాద్: అయ్యప్ప శరణు ఘోషతో శబరిమల మార్మోగుతోంది. కాసేపట్లో దర్శనమిచ్చే మకర జ్యోతిని కోసం భక్తులు ఎదురుచూస్తున్నారు. సంక్రాంతి పర్వదినాన చిరుచీకట్లు అలముకున్న వేళలో పచ్చనికొండపై మిణుకు మిణుకుమంటూ దర్శనమిచ్చేదే మకరజ్యోతి. పొన్నాంబమేడు కొండలపై కనిపించే కాంతినే భక్తులు మకరజ్యోతిగా నమ్ముతారు. అయితే మకరజ్యోతిపై హిందూపురాణాల్లో ఎక్కడా ప్రస్తావన లేదని, అయ్యప్పస్వామి చరిత్రలో కూడా జ్యోతి ప్రస్తావన కనిపించదని కొందరు అంటున్నారు. అంతేకాదు మకరజ్యోతిపై అనేక కథనాలు ప్రచారంలో ఉన్నాయి. కొండపైకి వెళ్లి నిజాలను కేరళ హేతువాద సంఘం వెలుగులోకి తెచ్చింది. గిరిజనులు చేసుకునే దీపోత్సవమని వారు కొట్టిపారేస్తున్నారు. గతంలో మకరజ్యోతి మానవ సృష్టేనని దేవస్థానం కూడా అంగీకరించింది. అయినా మకరజ్యోతిపై భక్తుల్లో విశ్వాసం సన్నగిల్లలేదు. మానసిక ప్రశాంతత కోసమే ఆధ్యాత్మిక మార్గాన్ని ప్రజలు పట్టారని మానసిక విశ్లేషకులు చెబుతున్నారు. అయితే ఈ దీక్షలో జ్యోతి దర్శనం వల్ల కలిగే సంతృప్తే భక్తులకు ప్రధానం. అయ్యప్ప దీక్ష వెనుక మనిషిని సన్మార్గంలో నడిపించే నియమాలు ఉన్నాయని భక్తుల నమ్మకం.మకరజ్యోతి వెలుగుల్లో అజ్ఞానాంధకార చీకట్లు తొలిగిపోతాయని భక్తుల విశ్వాసం. జ్యోతి దర్శనం కోసం వెళ్లి తొక్కిసలాటలో ప్రాణాలు కోల్పోయిన వారూ ఉన్నారు. ఈ మకరజ్యోతిపై భక్తులకు ఉన్న విశ్వాసం కొండంత.

hyderabad: ayyappa saranu ghoshatho sabarimala maarmogutondi. kasepatlo darsanamichhe makara jyotini kosam bhaktulu eduruchustunnaru. sankraanti parvadinaana chirucheekatlu alamukunna vaelaloo pachanikondapai minuku minukumantu darsanamichede makarajyoti. ponnambamedu kondalapai kanipinche kaantine bhaktulu makarajyotigaa nammutaaru. ayithe makarajyotipai hinduupuraanaalloo ekkada prastaavana ledani, ayyappaswamy charitralo kuudaa jyoti prastaavana kanipinchadani kondaru antunnaru. antekaadu makarajyotipai aneka kathanaalu prachaaramlo unnaayi. kondapaiki velli nijaalanu kerala hetuwada sangham veluguloki tecchindi. girijanulu chesukune deepotsavamani vaaru kottipaarestunnaar. gatamlo makarajyoti manava srushtenani devasthaanam kuudaa angeekarinchindi. aina makarajyotipai bhaktullo vishwaasam sannagillaledu. maanasika prasaantata kosame aadhyaatmika maargaanni prajalu pattaarani maanasika vislaeshakulu chebutunnaru. ayithe ee deekshalo jyoti darsanam valla kalige santrupte bhaktulaku pradhaanam. ayyappa deeksha venuka manishini sanmaargamlo nadipinche niyamaalu unnaayani bhaktula nammakam.makarajyoti velugullo agnaanaandhakaara cheekatlu toligipotayani bhaktula vishwaasam. jyoti darsanam kosam velli tokkisalaatalo praanaalu kolpoina vaaruu unnaaru. ee makarajyotipai bhaktulaku unna vishwaasam kondanta.